Nokia 6230 itu apa sih? Jelaskan dalam bahasa jawa ya

Nokia 6230 yaiku tilpun sélulèr kang diprodhuksi déning pabrikan Nokia. Sèri iki kawanuhaké ing kwartal 4 taun 2003, wis ora diprodhuksi manèh lan duwé ukuran 103 x 44 x 20 mm déné boboté 97 gram. Layaré Active TFT, 65K werna ukuran 1,5 inchi kanthi résolusi 128 x 128 piksel. Piranti iki dipepaki kanthi radhio FM. Headphone kudu dipasang menawa radhio arep disetèl amarga kabel headphone uga dadi antèna kanggo nyaut sinyal. Kanggo sesukan, uga ana game yaiku Beach Ralley II, Golf, Chess Puzzle bisa ditambah kanthi ngundhuh game kang adhedasar program java. Nokia 6230 dipirantèni kodhak VGA. Ringtone ing tilpun iki jinis monoponik poliponik uga saka MP3. Kanggo sesambungan lewat tulisan, bisa nggunakaké sarana SMS, MMS, email, instan messaging. Batréné bisa dicopot, nganggo jinis Li-Ion kapasitas on 850 mAh kanthi nomer sèri BL-5C lan bisa kanggo nganti 150 jam - 300 jam nalika standby lan tahan 3 jam - 5 jam nalika kanggo nélpon. Déné kanggo sesambungan, tilpun iki nggunakaké jaringan GSM. Punsèl sèri iki kalebu punsèl kang paling laris ing pasaran lan kasil payu cacah 50 yuta iji..